Melestradurezh: krouet e voe kumun Pennestin e 1790. Gant al lezenn eus an 23 a viz Eost 1790 e voe lakaet Pennestin e kanton Kamoel. Diskaret e voe kanton Kamoel e 1801 gant lezenn an 8 pluviôse an IX (28 a viz Genver 1801), dezhi an titl loi portant réduction du nombre de justices de paix ha lakaet Pennestin e Kanton ar Roch-Bernez; e Bann ar Roch-Bernez e oa. Lakaet e oa bet Pennestin en Arondisamant Gwened bet krouet e 1800.